Pripjat (grad)

Pripjat (ukrajinski: Прип’ять) je napušteni grad Černobilske zone isključenja koja je od regionalnog značaja u Ukrajini (Kijevska oblast). Osnovan je 4. februara 1970. na obali istoimene rijeke. Stanovništvo je evakuisano zbog Černobilske katastrofe 1986. godine, usljed koje se grad našao u poziciji u kojoj je i dan danas. Glavni povod za osnivanje grada bila je izgradnja jedne od najvećih nuklearnih elektrana u Evropi, a to je Černobiljska nuklearna elektrana. Grad se nalazi na sjeveru Kijevske oblasti, približno 180 km od glavnog grada Kijeva – na obali rijeke Pripjat, 2 km od Černobiljske nuklearne elektrane. U blizini grada, na stanici Janiv, djeluje kontrolni punkt na granici s Bjelorusijom, i to između Janiva i stanice Jolča. Broj stanovnika je novembra 1985. iznosio 47.500. Geografija Za izgradnju naselja za radnike Černobiljske nuklearne elektrane razmatrano je nekoliko lokacija, uglavnom u Černobiljskom okrugu, područja sjeverno i južno od sela Kopači i područje zapadno od željezničke stanice Janiv. Na kraju je odabrano zemljište od 3,5 km sjeverozapadno od elektrane na desnoj obali rijeke Pripjat, pritoke Dnjepra, po kojoj je novi grad dobio naziv. Izgradnju je provodila udarna građevinska firma tadašnjeg Sovjetskog Saveza. Na zahtjev Partije vezano za izgradnju grada, izaslanici Komiteta stigli su iz svih krajeva SSSR-a. Grad se vremenom širio, a njegovi prvi stanovnici su bili graditelji. Pripjat se prvobitno sastojao od mikrodistrikta (okruga) koji su pretežno formirani oko centra grada. Pripjat se sastojao od mikrodistrikta (susjedstava) koji su građeni u radijalnom uzorku oko centra grada. U gradu su graditelji uspješno koristili osvijetljene znakove, svijetle panele i dekorativnu keramiku na fasadama zgrada. Na istoku Pripjat graniči sa selom Semihodi, rijekom Pripjat i šumskim područjem, a na jugu sa prugom Ovruč – Černigiv i selom Janiv. Na zapadu grada kordone je ograničavao autoput Černobilj – Polisje, a na severu teritorija prekrivena niskim šumama. Grad se nalazi u nizinskom, pretežno šumovitom i močvarnom području poznatom kao Polisje. Većina teritorije na kojoj je grad izgrađen je visoka 110–115 metara osim jugoistočnog dijela, gdje visina doseže do 118–120 metara. Teren je ravan s blagim nagibom prema rijeci i njenim pritokama. Reference Vanjski linkovi https://mapy.com/en/letecka?source=osm&id=10049&ds=1